"ঈশোপনিষদ্‌" গ্রন্থটির পাণ্ডুলিপিতে "শুক্ল যজুর্বেদ" গ্রন্থের দুটি শাখা অনুসারে পাঠান্তর দেখা যায়। এই শাখা দুটি হল কান্ব ও মধ্যণ্ডিন শাখা। ১ম থেকে ৮ম শ্লোক পর্যন্ত উভয় শাখাতে কোনো পাঠান্তর নেই। কিন্তু কান্ব শাখার ৯ম থেকে ১৪শ শ্লোকগুলি মধ্যণ্ডিণ শাখায় ১২শ, ১৩শ, ১৪শ, ৯ম, ১০ম ও ১১শ ক্রমে সজ্জিত। মধ্যণ্ডিণ শাখার ১৭শ শ্লোকটি কান্ব শাখার ১৫শ শ্লোক। কান্ব শাখার ১৬শ শ্লোকটি মধ্যণ্ডিণ শাখায় নেই। আবার কান্ব শাখার ১৭শ ও ১৮শ শ্লোকদুটি মধ্যণ্ডিণ শাখায় ১৫শ ও ১৬শ শ্লোক রূপে প্রদত্ত।

উভয় শাখাতেই "ঈশোপনিষদ্‌" "শুক্ল যজুর্বেদ" গ্রন্থের ৪০শ অধ্যায়। কান্ব শাখায় "ঈশোপনিষদ্‌" গ্রন্থের শ্লোকসংখ্যা ১৮ এবং মধ্যণ্ডিণ শাখায় শ্লোকসংখ্যা ১৭।

বহিঃসংযোগ
প্রতিক্রিয়া
কর্ম বনাম আত্ম অনুসন্ধান
দুটি শাখার পার্থক্য